КРИТЕРИЈУМИ ОЦЕЊИВАЊА ЗА МУЗИЧКУ КУЛТУРУ
ПРЕДМЕТНА НАСТАВА

Оцењивање из предмета музичка култура обавља се полазећи од ученичких способности, степена спретности и умешности. Уколико ученик нема развијене посебне способности, приликом оцењивања узима се у обзир индивидуално напредовање у односу на сопствено претходно постигнуће, могућности и ангажовање ученика у наставном процесу.
Ученик са изузетним способностима, који стиче образовање и васпитање на прилагођени и обогаћени начин применом индивидуалног образовног плана, оцењује се на основу остварености циљева и прописаних стандарда постигнућа, као и на основу ангажовања.

Ангажовање ученика обухвата: одговоран однос према раду, постављеним задацима, активно учествовање у настави, сарадња са другима и исказано интересовање и мотивација за учење и напредовање.

Постигнућа ученика у оквиру предмета музичка култура се вреднују:
Формативном и сумативном оценом.

Формативно oцењивање подразумева праћење активности/ангажовање ученика на сваком часу, однос ученика према раду, ангажовање ученика у групним радовима, учествовање на приредбама, такмичењима... Наставник своја запажања води у електронском дневнику рада и својој педагошкој свесци.

Оцењивање није искључиво везано за оцену музичких способности већ је и у функцији награде за интересовање, активност и љубав према музици.

Оценом се изражава:
· степен остварености циљева и прописаних, односно прилагођених стандарда
постигнућа у току савладавања програма предмета
· ангажовање ученика у настави и ваннаставним активностима
· напредовање у односу на претходни период
· препорука за даље напредовање ученика

Број оцена у петом разреду је минимум четири оцене у  полугодишту, а у шестом, седмом и осмом разреду је минимум две оцене. 
Бројчане оцене су: одличан (5), врло добар (4), добар (3), довољан (2) инедовоњан (1)

Бројчано оцењивање успеха ученика из предмета обавља се на основу следећих критеријума: 
· Оцену одличан (5) добија ученик који:  
· остварује веома значајан напредак у остваривању програма предмета 
· у потпуности самостално испуњавање захтева који су утврђени на основном и средњем нивоу, као и већину захтева са напредним нивоима посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа, уз веома висок степен ангажовања
· континуирано показује заинтересованост
· самостално и на креативан начин савладава музичке вештине
· анализира слушана дела и образлаже своја запажања
· примењује знања, укључујући и методолошка, у сложеним и непознатим ситуацијама

· Оцену врло добар (4) добија ученик који:
· остварује значајан напредак у савладавању програма предмета
· У потпуности, самостално, испуњавање захтева који су утврђени на основном и средњем нивоу, као и део захтева са напредним нивоима посебних стандарда постигнућа уз мању помоћ наставника, односно захтева који су одређени индивидуалним образовним планом и прилагођеним стандардима постигнућа, уз висок степен ангажовања
· континуирано показује заинтересованост и уважава препоруке за напредовање и  примењује их  успешно и самостално савлађује музичке вештине
· уме да анализира слушано дело и критички је просуђује
· повезује садржаје музичких задатака и концепте из различитих области са ситуацијама из живота 

· Оцену добар (3) добија ученик који:
· остварује напредак у савладавању програма предмета у потпуности
· самостално испуњавање захтева који су утврђени на основном и већем делу на средњем нивоу посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа  
· показује средњи степен ангажовања и слабије примењује препоруке за напредовање
· музичке вештине савлађује уз помоћ наставника
· анализира слушано дело угледајући се на модел (уз демонстрацију)
· организује и тумачи задатке уз мању помоћ наставника

· Оцену довољан (2) добија ученик који:  
· остварује минималан напредак у савладавању програма предмета и испуњавање уз помоћ наставничких захтева који су утврђени у већ делу основног нивоа постигнућа, односно захтева који су одређени индивидуалним образовним планом и прилагођеним стандардима постигнућа  
· показује минималан степен ангажовања
· музичке вештине савладава само делимично и увек уз помоћ наставника
· закључке о слушаном делу износи искључиво уз помоћ наставника
· примењује одговарајуће поступке и процедуре у решавању једноставних проблемских ситуација у познатом контексту 

· Oцену недовољан (1) добија ученик који:
· не остварује минималан напредак у савладавању програма предмета и ни уз помоћ наставника не испуњава захтеве који су утврђени на основном нивоу постигнућа  
· није ангажован ни мало у процесу наставе
· не познаје и не разуме кључне појмове и информације и не препознаје их чак ни уз помоћ наставника  
· није усвојио одговарајућу терминологију
· не примењује одговарајуће поступке и процедуре у решавању једноставних проблемских ситуација у познатом контексту  
· не жели да покуша да реализује минимално чак ни уз подршку наставника
